**Lebedele**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peste apa care-n valuri

Ajungea șoptind la maluri

O poveste-adevărată

Izvorâtă, neuitată

De Siretul liniștit

Care-n taină m-a privit,

Pluteau două perle albe

Sub razele blânde, calde...

Doi indrăgostiți de viață

Se plimbau pe-a apei față,

Grația prin păpuriș

Ofta privind pe furiș

Căci atâta frumusețe,

Armonie și blândețe

Pe Siretul plin de rațe

N-a văzut...și-a prins in brațe

Lebedele, valurile,

Stuful dar și malurile.

Mii de clipe s-au scăldat

În Siretul tulburat

De a lebedelor joacă,

Diamante-n luciu parcă

Curgeau pe apă, la vale...

Siret, să-mi mai ieși în cale!